Rockeopptøyene i Oslo (1956)

Rockeopptøyene i Oslo var opptøyer som ble satt i sammenheng med premieren til filmen Rock Around the Clock 20. september 1956. 

Urolighetene startet utenfor Sentrum kino i Oslo, men ble spredt til Studenterlunden, Ankertorget og Grønlands torg. Opptøyene blusset opp igjen på Grønlands torg da flere berusede personer blandet seg med ungdommene fra Sentrum kino. Flere av de mest aktive i opptøyene hadde ikke sett filmen Rock Around the Clock, og på direkte spørsmål fra en journalist svarte en av ungdommene «Nei'a. Det er'ke nødvendig det!».Aftenposten Aften 22. september 1956, «Bråkmakere» side 2. 

Filmen fikk generelt dårlig kritikk, og store deler av den opphissede folkemengden hadde ikke sett filmen. Det ble hevdet overfor en avis at en regissør fra Norsk Film blant annet hisset folkemengden opp for å redde «æren», det ble nærmest forventet at det skulle bli lignende opptøyer som i andre land.Aftenposten Morgen 21. september 1956, «Rock'n'Roll ikke sprekt nok!» side 3. 

Politimesteren i Oslo, Sigurd Skalmerud, uttalte overfor pressen at han trodde bråket senere på natten ikke bare skyldtes ungdommer som ble påvirket av filmen, men også av «pøbel som i den senere tid har holdt til i Studenterlunden», som trakk mot Sentrum kino senere på kvelden.Aftenposten Aften 21. september 1956, side 1 

Det var også opptøyer 21. september 1956, politiinspektør Jon Qvale uttalte overfor pressen at opptøyene denne kvelden var «betydelig vanskeligere enn dem vi hadde å kjempe med torsdag aften».Aftenposten Morgen 22. september 1956, «Bråk» side 7. Den siste kvelden helte noen solarolje i rundkjøringen ved Arne Garborgs plass, hva som skapte problemer for trafikken. Politiinspektør Qvale anslo at det var 90 prosent nysgjerrige i alle aldre og 10 prosent ungdommelige bråkmakere, og politiet gikk stort ut i mediene for å be nysgjerrige om å ikke trekke mot sentrum. 

Referanser

Kategori:Hendelser i 1956
Kategori:1900-tallet i Oslo
Kategori:Opptøyer i Norge